Suomen historian tuhoisimmasta sisävesionnettomuudesta tulee 7.9.2019 kuluneeksi tasan 90 vuotta.

Höyrylaiva Kuru kaatui syysmyrskyssä Tampereen edustalla. Sadat silminnäkijät katselivat rannoilta voimattomina kun valtava määrä ihmisiä sai surmansa Näsijärven hyisissä aalloissa.

Miksi uppoamattomaksi ja merikelpoiseksi mainitun Kurun kaatamiseen riitti kolme aaltoa ja miksei enempää apua saatu ajoissa paikalle?

Yle Uutiset Pirkanmaan erikoislähetys hyödyntää uutta teknologiaa pureutuessaan onnettomuuspäivän kulkuun ja haaksirikon syihin.

Yle Areenasta löydät myös Kurun tuho -dokumentin, jossa laivalta pelastuneet muistelevat haaksirikkopäivää 50 vuotta myöhemmin.

Juttua muokattu: Uhrilukua muutettu. Useimpien lähteiden mukaan kuolleita oli 138, mutta tuorein tutkimus puhuu 136 hukkuneesta.